CELEX: 62009TN0079
Language: el
Date: 2009-02-20 00:00:00
Title: Υπόθεση T-79/09: Προσφυγή της 20ής Φεβρουαρίου 2009 — Γαλλία κατά Επιτροπής

16.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/37
            
         Προσφυγή της 20ής Φεβρουαρίου 2009 — Γαλλία κατά Επιτροπής
   (Υπόθεση T-79/09)
   2009/C 113/75
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα:: Γαλλική Δημοκρατία (εκπρόσωποι: E. Belliard, G. de Bergues και A.-L. Vendrolini)
   
      Καθής: Επιτροπή των Ευρωπαϊκών Κοινοτήτων
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την προσβαλλόμενη απόφαση,
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Ισχυρισμοί και κύρια επιχειρήματα
   
   Με την προσφυγή της, η προσφεύγουσα ζητεί την ακύρωση της αποφάσεως C(2008) 7846 τελικό της Επιτροπής, της 10ης Δεκεμβρίου 2008, με την οποία η Επιτροπή θεώρησε ότι οι καταστάσες υποχρεωτικές εθελοντικές εισφορές που εισπράττουν οι διεπαγγελματικές οργανώσεις από τα μέλη των επαγγελμάτων που εκπροσωπούν, με σκοπό τη χρηματοδότηση των δράσεων που μπορούν να αναπτύξουν οι οργανώσεις αυτές, αποτελούσαν μέτρο συνιστών κρατική ενίσχυση κατά την έννοια του άρθρου 87, παράγραφος 1, ΕΚ.
   Προς στήριξη της προσφυγής της, η προσφεύγουσα προβάλλει επί της ουσίας ένα λόγο ακυρώσεως που αντλείται από:
   
               —
            
            
               παρερμηνεία της εννοίας της κρατικής ενισχύσεως κατά το άρθρο 87, παράγραφος 1, ΕΚ, στον βαθμό που η Επιτροπή θεώρησε, αντίθετα προς όσα υποστηρίζει η Γαλλική Κυβέρνηση, ότι αυτές οι καταστάσες υποχρεωτικές εθελοντικές εισφορές συνιστούν φόρους υπέρ τρίτων, δηλαδή κρατικούς πόρους, ενώ:
               
                           —
                        
                        
                           η διαδικασία αναγνωρίσεως των διεπαγγελματικών οργανώσεων, καθώς και η διαδικασία επεκτάσεως των διεπαγγελματικών συμφωνιών δεν μπορούν να θεωρηθούν μέσα που το κράτος χρησιμοποιεί για να εφαρμόσει μια συγκεκριμένη πολιτική που έχει ορίσει εκ των προτέρων·
                        
                     
                           —
                        
                        
                           η βάση επιβολής, το ύψος, ο προορισμός και η χρησιμοποίηση των εθελοντικών εισφορών που κατέστησαν υποχρεωτικές καθορίζονται με τις συμφωνίες των διεπαγγελματικών οργανώσεων, ενώ οι δημόσιες αρχές δεν παρεμβαίνουν σε κανένα στάδιο·
                        
                     
                           —
                        
                        
                           οι καταστάσες υποχρεωτικές εθελοντικές εισφορές χρησιμοποιούνται υποχρεωτικά για τη χρηματοδότηση της δράσεως για την οποία προορίζονται και ουδέποτε τίθενται στη διάθεση των δημοσίων αρχών·
                        
                     
                           —
                        
                        
                           οι υποκείμενοι σε καταστάσα υποχρεωτική εθελοντική εισφορά ωφελούνται οπωσδήποτε από τις δράσεις που χρηματοδοτούνται από την εισφορά αυτή και το σύνολο των επιχειρηματιών του κλάδου φέρουν το βάρος της εν λόγω εισφοράς, ως αγοραστές ή πωλητές του οικείου προϊόντος.